stanford-oval/wikipedia huggingface dataset:
Mega Man (vuoden 1994 televisiosarja)
Hahmot sarjassa > Päähahmot

Mega Man (Ian James Corlett): Sarjan päähahmo. Animaatioversio peilaa videopeliversion taustaa, koska Rock (Mega Manin todellinen nimi) oli alun perin yksi kahdesta Tri. Lightin avustajarobotista. Myöhemmin siitä muunnettiin taistelijarobotti, jonka tarkoituksena oli taistella pahan Tri. Wilyn uudelleenohjelmoituja robottimestareita vastaan.
Roll (Robyn Ross): Rockin sisar ja toinen Tri. Lightin avustajista. Roll rakennettiin alun perin  kotitaloustöitä varten, mutta Wilyn tekojen jälkeen se ryhtyi avustamaan Mega Mania taisteluissa. Rollilla ei varsinaisesti ole minkäälaisia aseita, mutta sen käsivarteen rakennettu imuri osoittautui hyödylliseksi joissain tilanteissa.
Tri. Thomas Light (Jim Byrnes): Rockin, Rollin ja robottimestareiden alkuperäinen kehittäjä. Hän toimi alun perin Tri. Wilyn kanssa kehittääkseen toimivia robottiapureita työmaille ja muualle ihmiskunnan hyödyksi. Wily kuitenkin petti Lightin kääntymällä tätä vastaan, varastaen Lightin pohjapiirustukset ja robottimestarit.
Rush (Corlett): Mega Manin robottikoira. Peliversion lailla Rush pystyy muuntautumaan koirasta jetti -muotoon.
Hahmot sarjassa > Vastukset

Tri. Albert W. Wily (Scott McNeil): Sarjan pääpahis ja Lightin entinen avustaja. Wily varasti Lightin robottien prototyypit ja lukuisat pohjapiirustukset, ja uudelleenohjelmoi niistä pahoja. Wily oli vakuuntunut, että Light olisi muka sabotoinut hänen elämäntyönsä ja varastanut kaiken kunnian itselleen. Sarjassa Wilyllä on karkea saksalainen aksentti.
Proto Man (McNeil): Mega Manin isoveli ja Wilyn apulainen. Se on ensimmäinen Lightin ja Wilyn suunnittelema kokeellinen humanoidirobotti, joka epäonnistui. Vaikka Proto Man työskentelee Wilylle, niin sillä on tapana olla tottelematta Wilya ja usein samalla estää Wilyn suunnitelmat. Se on myös kovasti kiintynyt joko tuhotakseen Mega Manin tai voittaakseen tämän Wilyn puolelle.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mega Man (TV series)
Mega Man -pelisarja
| --- | --- |
Klassinen -sarja:  Mega Man  2  3  4  5  6  7  8  &Bass  9  10  11 
Game Boy -sarja:  I  II  III  IV  V 
X -sarja:  Mega Man X  X2  X3  X4  X5  X6  X7  X8  Xtreme  Xtreme 2  Command Mission 
Legends -sarja:  Mega Man Legends  Mega Man Legends 2  Misadventures of Tron Bonne 
Zero -sarja:  Mega Man Zero  Zero 2  Zero3  Zero 4 
ZX -sarja:  Mega Man ZX  ZX Advent 
Battle Network -sarja:  Battle Network  Battle Network 2  Battle Network 3: Blue & White  Battle Network 4: Red Sun & Blue Moon  Battle Network 5: Team ProtoMan & Team Colonel  Battle Network 6: Cybeast Gregar & Cybeast Falzar  Rockman EXE Operate Shooting Star 
Muut pelit:  Mega Man Soccer  Super Rockman Adventure  Mega Man: Battle & Chase 
Hahmot:  Mega Man  Luettelo hahmoista 
Uudelleenjulkaisut:  Rockman Complete Works  Mega Man Anniversary Collection  Mega Man X Collection  Mega Man Zero Collection  Mega Man Legacy Collection  Mega Man Legacy Collection 2  Mega Man X Legacy Collection  Mega Man X Legacy Collection 2 
Elokuva- ja televisiosarjat:  Mega Man  Mega Man: Battle Network  Mega Man: Star Force  Mega Man: Fully Charged  Mega Man 
Käännös suomeksi
Deutsche Bahn

| Deutsche Bahn |
| --- | --- |

Yritysmuoto:  osakeyhtiö  (Aktiengesellschaft, AG)
Perustettu:  1. tammikuuta 1994
Kotipaikka:  Berliini, Saksa
Toiminta-alue:  maailmanlaajuinen
Toimiala:  kuljetus ja varastointi
Tuotteet:  henkilö- ja tavaraliikenne, rautateiden omistus ja ylläpito
Liikevaihto:  41 mrd. € (2016)
Henkilöstö:  306 000 (31.12.2016)
Tytäryhtiöt:  mm. DB Fernverkehr, DB Regio, DB Arriva, DB Cargo, DB Schenker, DB Netze Fahrweg, DB Netze Personenbahnhöfe ja DB Netze Energie yhteensä satoja
Omistaja:  Saksan valtio
Kotisivu:  www.deutschebahn.com
Infobox OKVirheellinen NIMI-arvo: 
Deutsche Bahnin pääkonttori Berliinin Potsdamer Platzilla.
Deutsche Bahn AG eli DB on Saksan valtion omistama liikennekonserni. Deutsche Bahn vastaa tytäryhtiöineen suurimmasta osasta Saksan rautatieliikenteestä sekä rautatieverkon kunnossapidosta ja hallinnoinnista. Lisäksi sillä on henkilö- ja tavarankuljetustoimintaa ja muuta logistiikkapalvelutoimintaa kaikkiaan 130 maassa.
Vuonna 2016 DB työllisti yli 300 000 työntekijää, joista 187 000 oli Saksassa. Yhtiön liikevaihto oli vuonna 2016 40,6 miljardia euroa.
Historia

Deutsche Bahn aloitti toimintansa 1.1.1994 aikaisempien Saksan liittotasavallan rautatieyhtiö Deutsche Bundesbahnin, Saksan demokraattisen tasavallan rautatieyhtiö Deutsche Reichsbahnin sekä berliiniläisen VdeR:n (Verwaltung des ehemaligen Reichsbahnvermögens) yhdistyessä uudeksi rautatieyhtiöksi.
Konsernirakenne

DB:n pääliiketoiminnot ovat henkilöliikenne (juna-, linja-auto- ja taksiliikenne), tavarankuljetus ja logistiikka (juna-, auto-, laiva- ja lentokuljetukset sekä varastointi) sekä Saksan rautatieliikenne (rautatiet, asemat, energia).
Henkilöliikenteen merkittävimmät yhtiöt ovat DB Fernverkehr AG, DB Regio AG ja DB Arriva AG. Tavarankuljetusyhtiöistä merkittävimmät ovat DB Schenker AG ja DB Cargo AG. Rautatieinfraa Saksassa hoitavat DB Netze Fahrweg AG, DB Netze Personenbahnhöfe AG ja DB Netze Energie AG.
Yhtiöiden liikevaihto ja henkilömäärä olivat seuraavia vuonna 2016:
| Yhtiö | Liikevaihto Mrd>  € (2015) | Henkilöstö 31> 12.2016 |
| --- | --- | --- |
| DB Fernverkehr | 4,0 | 16 000 |
| DB Regio | 8,5 | 36 000 |
| DB Cargo | 4,2 | 30 000 |
| DB Netze Fahrweg | 1,4 | 44 000 |
| DB Netze Personenbahnhöfe | 0,5 | 5 000 |
| DB Netze Energie | 1,2 | 2 000 |
| DB Arriva | 5,1 | 54 000 |
| DB Schenker | 15,1 | 68 000 |
| Muut konserniyhtiöt | 0,5 | 51 000 |
| Deutsche Bahn -konserni | 40,6 | 306 000 |
Aiheesta muualla

Kuvia tai muita tiedostoja aiheesta Deutsche Bahn Wikimedia Commonsissa
Deutsche Bahnin yritysportaali (saksaksi)
Deutsche Bahnin matkailuportaali (saksaksi)
Deutsche Bahnin asemaportaali (saksaksi)
Dmitri Nabokov

Dmitri Vladimirovitš Nabokov (ven. Дмитрий Владимирович Набоков); (10. toukokuuta 1934 Berliini, Saksa – 23. helmikuuta 2012 Vevey, Sveitsi) oli yhdysvaltalainen oopperalaulaja (basso), kirjailija ja kääntäjä. Nabokov oli venäläissyntyisen kirjailijan Vladimir Nabokovin ja Véra Jevsejevna Slonimin (1902-1991) ainoa lapsi. Hän käänsi muun muassa isänsä kirjoja englanniksi.
Nabokov opiskeli Harvardin yliopistossa kirjallisuuden historiaa vuonna 1951. Hänet hyväksyttiin oikeustieteen opiskelijaksi, mutta ei aloittanut opintojaan. Hän opiskeli jonkin aikaa myös musiikkia. Nabokov oli poikamies ja asui Floridassa Palm Beachissä ja Sveitsissä Montreux'ssa.
Nabokov kirjoitti myös salanimellä, jota hän ei paljastanut eläessään.
Xanadu (elokuva)

| Xanadu |
| --- | --- |

Ohjaaja:  Robert Greenwald
Käsikirjoittaja:  Marc Reid Rubel
Tuottaja:   Lawrence Gordon  Joel Silver 
Säveltäjä:  Electric Light Orchestra
Kuvaaja:  Victor J. Kemper
Leikkaaja:  Dennis Virkler
Pääosat:   Olivia Newton-John  Gene Kelly  Michael Beck 
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Universal Studios Netflix iTunes
Ensi-ilta:  8. elokuuta 1980 (Yhdysvallat) 17. lokakuuta 1980 (Suomi)
Kesto:  92 minuuttia
Alkuperäiskieli:  englanti
Tuotto:  22,7 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
Xanadu on romanttinen musikaali elokuva vuodelta 1980. Se perustuu vuoden 1947 elokuvaan Tanssin jumalatar (engl. Down to Earth), jonka pääosassa oli Rita Hayworth.
Elokuvassa mystinen Kira ilmestyy tukemaan ja auttamaan nuorta lahjakasta taiteilijaa Sonny Malonea, ja tutustuttaa tämän varakkaaseen  Danny McGuireen. Yhdessä Danny ja Sonny perustavat klubin nimeltä Xanadu, josta tulee taiteellinen ja taloudellinen menestys.
Elokuvan tunnussävelmästä tuli Electric Light Orchestran ja Olivia Newton-Johnin hitti, joka elää edelleen muun muassa matkapuhelinten soittoäänenä ja yhtenä Einin tunnetuimmista käännöshiteistä.
Näyttelijät

| 0 | 1 | 2 |
| --- | --- | --- |
|  Olivia Newton-John  | … |  Kira (Terpsikhore)   |
|  Gene Kelly  | … |  Danny McGuire   |
|  Michael Beck  | … |  Sonny Malone   |
|  James Sloyan  | … |  Simpson   |
|  Dimitra Arliss  | … |  Helen   |
Vastaanotto

Iltalehden Aune Kämäräisen mielestä tämä aikuisten satu operoi kimalluksella, yhtenään vaihtuvilla puvuilla, koreilla lavastuksilla ja sähköisillä efekteillä. Sisältö taas on hänestä tavanomaista tyhjää lemmenluritusta, mutta tanssikohtauksissa on kekseliästä koreografiaa ja sykettä. Silti Gene Kellyä olisi voinut hyödyntää vieläkin paremmin. Helsingin Sanomissa Helena Ylänen luonnehti Xanadua komeasti rahaa roiskien tehdyksi nykymusikaaliksi, jossa vahvasti käsitelty diskomusiikki jää taustalle, elokuvan henkilöt ovat ohuita kuin paperinuket, eivätkä muut näyttelijät kuin ikääntynyt Gene Kelly hallitse musiikkiteatterin konsteja.
Kokonainen funktio

Funktioteoriassa kokonainen funktio on holomorfinen funktio koko kompleksitasossa. Tyypillisiä esimerkkejä kokonaisista funktioista ovat polynomit, eksponenttifunktiot ja kokonaisten funktioiden summat, tulot ja yhdisteet. Kokonainen funktio voidaan aina esittää suppenevan potenssisarjan avulla.
Kokonaisella funktiolla voi olla singulariteetti tai jopa oleellinen singulariteetti laajennetun kompleksitason äärettömyyspisteessä, jolloin funktiota kutsutaan transsendenttiseksi kokonaiseksi funktioksi. Liouvillen lauseesta seuraa, että funktio, joka on kokonainen koko Riemannin pallolla, on vakio.
Liouvillen lause antaa kokonaisia funktioita koskien tärkeän tuloksen, jonka mukaan rajoitettu kokonainen funktio on vakio. Tätä ominaisuutta voidaan käyttää algebran peruslauseen todistukseen. Picardin lause on merkittävä yleistys Liouvillen lauseesta, jonka mukaan ei-vakio kokonainen funktio saa jokaisen kompleksiarvon korkeintaan yhtä lukuun ottamatta. Jälkimmäisestä poikkeuksesta esimerkkinä toimii eksponenttifunktio, joka ei saa arvokseen nollaa missään pisteessä.
Mikko Kilkkinen

Mikko Kilkkinen (s. 8. lokakuuta 1984 Helsinki) on suomalainen laulaja, joka kruunattiin tangokuninkaaksi vuonna 2002 Seinäjoen Tangomarkkinoilla. Hän on kaikkien aikojen nuorin tangokuningas saatuaan tittelin 17-vuotiaana. Mikko Kilkkinen -niminen esikoisalbumi julkaistiin Tangomarkkinoilla vuonna 2003 vuosi kruunauksen jälkeen.
Vuonna 2005 Kilkkinen siirtyi iskelmämusiikin parista klassiseen- ja oopperamusiikkiin konsertoiden kirkoissa ja konserttisaleissa. Hän on valmistunut Sibelius-Akatemiasta musiikin maisteriksi.
Aiheesta muualla

Ylen Elävä arkisto: Mikko Kilkkinen: Punatukkaiselle tytölleni
Ylen Elävä arkisto: Mikko Kilkkinen: You are my destiny
Seinäjoen tangomarkkinoiden tangokuninkaat
| --- | --- |
1980-luku:  1985: Kauko Simonen  1986: Teuvo Oinas  1987: Harri Lahti  1988: Kari Piironen  1989: Risto Nevala 
1990-luku:  1990: Jouni Raitio  1991: Jaska Mäkynen  1992: Mika Pohjonen  1993: Sebastian Ahlgren  1994: Sauli Lehtonen  1995: Jari Sillanpää  1996: Tomi Markkola  1997: Matti Korkiala  1998: Jouni Keronen  1999: Petri Hervanto 
2000-luku:  2000: Antti Raiski  2001: Erkki Räsänen  2002: Mikko Kilkkinen  2003: Kari Hirvonen  2004: Tommi Soidinmäki  2005: Saska Helmikallio  2006: Marko Lämsä  2007: Henri Stenroth  2008: Jukka Hallikainen  2009: Amadeus Lundberg 
2010-luku:  2010: Marko Maunuksela  2012: Pekka Mikkola  2013: Kyösti Mäkimattila  2014: Teemu Roivainen  2015: Aki Samuli  2016: Marco Lundberg  2017: Teijo Lindström  2018: Jarno Kokko  2019: Johannes Vatjus 
2020-luku:  2022: Keijo Hietikko  2023: Pasi Flodström  2024: Harri Hautaniemi 
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Yle
MADtv

MADtv:n logo
MADtv on yhdysvaltalainen komediasarja, jota esitettiin vuosina 1995–2009 ja 2016. Sarja perustuu huumorilehteen Mad, jolta tuottaja David Salzman ja musiikkialan vaikuttaja Quincy Jones ostivat nimen käyttöoikeudet televisiosarjaansa. Sarjassa tehdään eniten pilaa julkisuuden henkilöistä, kuten esimerkiksi Oprah Winfreysta ja John Maddenista. Sarjassa on näytellyt vuosien varrella erittäin monta näyttelijää. Yhdysvalloissa sarjaa esitti televisiokanava Fox, Suomessa taas Sub.
Sarjan ensimmäinen jakso esitettiin 14. lokakuuta 1995. MADtv:tä tehtiin 15 tuotantokauden aikana yhteensä 329 jaksoa. Fox lopetti sarjan tilaamisen loppuvuonna 2008, koska sen tuottamista pidettiin liian kalliina. Rahoituksen lisäksi sarjan markkinointi oli haastavaa, koska sitä verrattiin naapurikanavilla lähetettyyn Saturday Night Liveen. Salzman yritti lopettamispäätöksen jälkeen saada sarjan jonkin toisen televisiokanavan ohjelmistoon, mutta tuloksetta. Sarjan viidestoista ja samalla viimeinen tuotantokausi esitettiin Yhdysvalloissa uudella näyttelijäkaartilla 26. heinäkuuta 2016 lähtien. Viimeisellä tuotantokaudella tunnin mittaisia jaksoja esitettiin yhteensä kahdeksan. Viimeinen jakso esitettiin 27. syyskuuta 2016.
Näyttelijät

| Näyttelijä | Vuosina |
| --- | --- |
Carlie Craig: 2016
Chelsea Davison: 2016
Jeremy D. Howard: 2016
Amir K.: 2016
Lyric Lewis: 2016
Piotr Michael: 2016
Michelle Ortiz: 2016
Adam Ray: 2016
Aikaisempien tuotantokausien näyttelijöitä

Luettelossa on viimeisen tuotantokauden näyttelijät:
| Näyttelijä | Vuosina |
| --- | --- |
Arden Myrin: 2005-2009
Bobby Lee: 2001–2009
Crista Flanagan: 2005–2009
Johny A. Sanchez: 2007–2009
Keegan-Michael Key: 2004–2009
Nicole Parker: 2003–2009
Eric Price: 2008–2009
Lauren Pritchard: 2008–2009
Matt Braunger: 2008–2009
Erica Ash: 2008–2009
Kaikkiaan 12 näyttelijää on tehnyt MADtv:ssä yli sata jaksoa. Seuraavassa lista eniten jaksoja tehneistä näyttelijöistä.
| Näyttelijä | Jaksomäärä |
| --- | --- |
Michael McDonald: 238
Aries Spears: 198
Debra Wilson: 196
Mo Collins: 150
Bobby Lee: 146
Nicole Sullivan: 140
Alex Borstein: 121
Will Sasso: 121
Stephnie Weir: 120
Frank Caliendo: 117
Phil LaMarr: 112
Ike Barinholtz: 112
Aiheesta muualla

MADtv Internet Movie Databasessa (englanniksi)
Timi

| Timi |
| --- | --- |
Nimipäivä:   
– suomenkielinen:  9. toukokuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Tim, Timotheos
Nimen alkuperä:  Timoteus
Infobox OKNimi-testi OK: 
Timi on suomalainen miehen etunimi.  Nimi on lyhentymä Uudessa testamentissa esiintyvästä kreikkalaisperäisestä nimestä Timoteus, joka on yhdistetty pelkoa ja jumalaa tarkoittavista sanoista.
Nimi Timi on alkanut yleistyä vasta 1960-luvulta lähtien; sitä ennen se esiintyi vain muutamalla henkilöllä. Vuoden 1960 alusta vuoden 2019 loppuun mennessä se on Digi- ja väestötietoviraston tietojen mukaan annettu 1485 henkilölle. Timin nimipäivä on samoin kuin Timonkin 9. toukokuuta. Nimi lisättiin suomenkieliseen kalenteriin vuonna 2010.
Tunnettuja Timejä

Timi Max Elšnik (s. 1998), slovenialainen jalkapalloilija
Timi Heiskanen (s. 2002), suomalainen mäkihyppääjä
Timi Kakriainen (s. 1975), suomalainen gospelmuusikko
Timi Lahti (s. 1990), suomalainen jalkapalloilija
Timi Lahtinen (s. 1995), suomalainen jääkiekkoilija
Timi Lexikon, oik. Timo Lehtinen (s. 1985), suomalainen rap- ja hip hop -artisti
Timi Salonen (s. 2001), speedway-kuljettaja
Timi Yuro, Rosemarie Timotea Aurro (s. 1941), yhdysvaltalainen soul- ja popmusiikin laulaja
Timi Zajc (s. 2000), slovenialainen mäkihyppääjä
Närpiön rovastikunta

| Närpiön rovastikunta Närpes prosteri |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Porvoon hiippakunta
Jäsenmäärä:  11 571 (2021)
– Osuus asukkaista:  74,8 %
Lääninrovasti:  Tom Ingvesgård
Porvoon hiippakunta
Infobox OKNimi-testi OK: 
Närpiön rovastikunta (ruots. Närpes prosteri) on Pohjanmaalla sijaitseva Porvoon hiippakunnan rovastikunta. Närpiön rovastikunnan lääninrovastina toimii Tom Ingvesgård.
Seurakunnat

Lista Närpiön rovastikuntaan kuuluvista seurakunnista:
Korsnäsin seurakunta
Kristiinankaupungin ruotsalainen seurakunta
Närpiön seurakunta
Ryan Cochran-Siegle

| Mitalit | Mitalit | Mitalit |  |
| --- | --- | --- | --- |
|  Ryan Cochran-Siegle |  Ryan Cochran-Siegle |  Ryan Cochran-Siegle |  |
Maa:   Yhdysvallat
Miesten alppihiihto
|  Olympialaiset  |  Olympialaiset  |  Olympialaiset  |  |
|  Hopeaa | Peking 2022 | supersuurpujottelu |  |
Ryan Cochran-Siegle (s. 27. maaliskuuta 1992) on yhdysvaltalainen alppihiihtäjä, joka kilpailee vauhtilajeissa. Hän saavutti supersuurpujottelussa olympiahopeaa vuonna 2022. Hänen äitinsä, Barbara Cochran, on pujottelun olympiavoittaja Hänen serkkujaan ovat alppihiihtäjät Jimmy Cochran, Robby Kelley, Tim Kelley, Jessica Kelley ja Roger Brown.
Nuorten maailmanmestaruuskilpailuissa Cochran-Siegle voitti kultaa vuonna 2012 sekä syöksylaskussa että alppiyhdistetyssä. Schladmingin MM-kilpailuissa 2013 hän sijoittui supersuurpujottelussa 15:nneksi. Pyeongchangin olympialaisissa 2018 hän oli suurpujottelussa yhdestoista ja supersuurpujottelussa neljästoista. Åren MM-kilpailuissa 2019 hän sijoittui supersuurpujottelussa 11:nneksi ja syöksylaskussa 12:nneksi. Pekingin olympialaisissa 2022 hän sijoittui syöksylaskussa 14:nneksi ja saavutti supersuurpujottelussa hopeaa 0,04 sekuntia kilpailun voittanutta Matthias Mayeria hitaampana. Courchevelin / Méribelin MM-kilpailuissa 2023 hän oli alppiyhdistetyssä kymmenes.Saalbachin MM-kilpailuissa 2025 Cochran-Siegle sijoittui supersuurpujottelussa seitsemänneksi, syöksylaskussa 13:nneksi ja joukkuealppiyhdistetyssä neljänneksi.
Alppihiihdon maailmancupissa Cochran-Siegle kilpaili ensimmäisen kerran Lake Louisessa marraskuussa 2011. Ensimmäiset maailmancupin pisteensä hän sai joulukuussa 2011 Beaver Creekin supersuurpujottelusta, jossa hän sijoittui 29:nneksi. Kymmenen parhaan joukkoon hän sijoittui ensimmäisen kerran oltuaan kymmenes Santa Caterinan alppiyhdistetyssä joulukuussa 2016. Toisen kerran hän saavutti saman sijoituksen Kranjska Goran suurpujottelussa maaliskuussa 2018. Ensimmäisen palkintosijansa hän saavutti oltuaan toinen Val Gardenan syöksylaskussa jououkuussa 2020. Kymmenen päivää myöhemmin Cochran-Siegle saavutti ensimmäisen maailmancupin osakilpailuvoittonsa Bormion supersuurpujottelussa. Hän oli kolmas Val Gardenan syöksylaskussa joulukuussa 2024.
Salat

Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Salat (arab. صلاة‎, ṣalā) on islamiin kuuluva rukoustapahtuma, jonka muodot ovat tarkkaan määrätyt. Se koostuu sarjasta liikkeitä, joiden aikana lausutaan myös Koraanin ensimmäinen suura. Rukoushetkiä on yhteensä viisi joka päivä. Muslimit rukoilevat ahkerasti. Kansainvälisen tutkimuksen mukaan islamilaisissa maissa valtaosa muslimeista todella rukoilee vaadittavat viisi kertaa päivässä. Poikkeuksena ovat vain Balkanin ja entisen Neuvostoliiton Keski-Aasian muslimiväestöt.
Alkuperä ja tarkoitus

Rukouksen tarkoitus esitetään Koraanissa seuraavasti:
»Ne ovat uskovia, jotka pitävät rukouksena ja jakavat niitä, mitä olemme heille antaneet.» 
(Koraani 8:3, suomennos Hämeen-Anttila, 1995)
Koraani ei anna ohjeita rukouksen suoritustavasta tai rukousten määrästä. Ohjeet ovat peräisin vasta 800-luvulta lähtien kootusta hadith-kirjallisuudesta, joka tallensi muistitietoa profeetta Muhammedin elämäntavasta eli sunnasta. Rukous on yksi islamin niin sanotuista viidestä peruspilarista. Viisi peruspilaria täsmentävät ne teot, jotka Jumalan lain eli šarian mukaan ovat muslimeille kaikkein tärkeimpiä. Nekään eivät sisälly vielä Koraaniin vaan löytyvät niin sanotusta Gabrielin hadithista, joka on peräisin 800-luvulta.
Alkuperä ja tarkoitus > Alkuperä islamilaisen perinteen mukaan

Ensimmäisen kerran profeetta Muhammedista kirjoitti Ibn Ishaq (k. 767) abbasidien palatsikaupungissa Bagdadissa. Häneltä on peräisin selostus siitä, miten rukousten suoritustapaan ja viiteen päivittäiseen rukouskertaan päädyttiin. Kertomus on säilynyt Ibn Hishamin 800-luvun alussa kirjoittaman Muhammed-elämäkerran välityksellä.
Ibn Ishaq kertoo, että kun islam rajoittui vielä Muhammedin kotipiiriin, enkeli Gabriel tuli Mekan yläkaupungissa Muhammedin luo ja kuopaisi kantapäällään maata kuivuneen joenuoman partaalla. Näin syntyi lähde, missä Gabriel peseytyi. Muhammed seurasi hänen esimerkkiään, ja sen jälkeen molemmat rukoilivat Gabrielin esimerkin mukaisesti. Aluksi säädettiin vain kaksi rukoussarjaa, mutta niiden määrä nostettiin myöhemmin neljään erikoistapauksia lukuun ottamatta.
Rukousten päivittäinen määrä eli viisi vahvistettiin myöhemmin. Ibn Ishaq kertoo, että enkeli Gabriel toi Muhammedille ihmiskasvoisen aasin nimeltään Buraq, joka oli kantanut muitakin profeettoja. Muhammed päätyy Gabrielin kanssa yömatkan tehtyään Jerusalemiin. Siellä hän tapaa Aabrahamin, Mooseksen, Jeesuksen ja joukon muita profeettoja, jotka olivat kokoontuneet  rukoilemaan yhdessä. Muhammedille tuodaan tikapuut, joita pitkin hän nousee taivaan portille. Sitä vartioi 144 miljoonaa enkeliä. Muhammed nousee kaikkien seitsemän taivaan läpi ja lopulta Paratiisiin. Mooseksen neuvosta Muhammed tinkii siellä Jumalan kanssa päivittäisten rukousten määrästä. Hän saa sen vaiheittain vähennettyä viidestäkymmenestä viiteen. Mooses rohkaisee Muhammedia jatkamaan tinkimistä, mutta ei saa Muhammedia enää palaamaan neuvotteluun.
Alkuperä ja tarkoitus > Historia

Päivittäisten rukoushetkien esikuva löytyy juutalaisesta ja varhaiskirkollisesta rukousperinteestä, missä tunnettiin hetkirukoukset. Christoph Luxenberg toteaa, että islamilainen rukoilu muistuttaa kristittyjen luostareiden rukouskäytäntöjä siinä, että luostareissa päivittäiset hetkipalvelukset ( 1 + 7) olivat tarkasti aikaan sidottuja. Niihin verrattuna islamilainen rukousmäärä on "tingitty", kuten Ibn Ishaq kuvasi. Ignaz Goldziher katsoi, että islaminuskon päivittäisten rukousten määrä viisi on peräisin Persian zarathustralaisuudesta. Hän pitää tätä zarathustralaisuuden tärkeimpänä suorana vaikutuksena islamiin.
Nykyään kristillisessä käsikirjassa tunnetaan neljä päivittäistä rukousta: aamurukous (laudes), päivärukous (ad sextam), iltarukous (vesper) ja rukous päivän päättyessä (kompletorio). Sekä vesperin että kompletorion edelle voidaan tosin vielä liittää valon rukous (lucernarium).
Professori Heikki Palvan mukaan syyrialaisten munkkien muinainen tapa rukoilla oli samanlainen kuin islamin omaksuma rukoustapa. Siihen kuuluivat kumarrukset, polvistumiset ja otsan painaminen maahan.
St. Clair-Tisdall arveli, että tafsir -kertomus Muhammedin taivasmatkasta on peräisin persialaisesta teoksesta Arta Virafin kirja, jossa päähenkilö nostettiin seitsemästä tasosta koostuneisiin taivaisiin, mistä hän sitten palasi takaisin.
Luxenberg on nähnyt kristillistä vaikutusta islamilaisessa perjantairukouksessa,  joka muslimeille on viikon tärkein.  Perjantai on tärkeä päivä myös kristityille, jotka jokaisena perjantaina muistelevat Kristuksen ristiinnaulitsemista.